În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Impozite și Taxe Locale Satu Mare formulează următorul

**RAPORT DE SPECIALITATE**

la proiectul de hotărâre privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2026

În conformitate cu prevederile:

- Legii nr. 227/2015 privind Codul fiscal, cu modificările şi completările ulterioare;

- Hotărârii Guvernului nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările şi completările ulterioare;

- Legii nr. 207/2015 privind Codul de procedură fiscală, cu modificările şi completările ulterioare;

- Legii nr. 273/2006 privind finanţele publice locale, cu modificările şi completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare;

- Legii nr. 52/2003 privind transparenţa decizională în administraţia publică locală republicată;

- Hotărârilor Consiliului Local Satu Mare cu relevanţă în stabilirea impozitelor şi taxelor locale,

Luând în considerare:

- Adresa Institutului Național de Statistică înregistrată cu nr. 10/14.01.2025, conform căreia rata inflației pentru anul 2024 este de 5,6%;

- Nivelurile impozitelor și taxelor locale aplicabile la nivelul Municipiului Satu Mare aprobate prin Hotărârea Consiliului local Satu Mare nr. 398/19.12.2024 privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2025;

- propunerile formulate de către compartimentele din cadrul Primăriei municipiului Satu Mare;

- crearea unei politici fiscale predictibile în vederea creșterii încrederii cetățenilor și a mediului de afaceri, aspect ce impune autorităților deliberative locale adoptarea în cursul anului curent, cu aplicabilitate în anul fiscal următor, a impozitelor și taxelor locale, susținem menținerea cotelor de impozitare la impozitul pe clădiri în cazul persoanelor fizice și juridice.

Au fost propuse modificări după cum urmează :

1. Indexarea impozitelor și taxelor locale cu nivelul ratei inflației
2. Modificarea nivelurilor unor taxe din categoria alte taxe locale și taxe speciale
3. Introducerea unor taxe speciale noi

I. În vederea respectării prevederilor art. 491 din Codul Fiscal, cu privire la obligativitatea indexării impozitelor și taxelor locale cu rata inflației înregistrată în anul 2024, comunicată de Institutul Național de Statistică, propunem ca începând cu anul 2026 nivelul impozitelor și taxelor locale cât și limitele amenzilor contravenționale să fie indexate cu rata inflației de 5,6 % față de nivelul aprobat prin Hotărârea Consiliului Local a Municipiului Satu Mare nr. 398/2024, pentru următoarele considerente:

- articolul 491 din Legea nr. 227/2015 instituie o obligație în sarcina autorității publice locale de a adopta hotărârea în vederea indexării sumelor reprezentând impozit sau taxă locală.

- sunt supuse indexării și sumele reprezentând limitele amenzilor contravenționale prevăzute de Legea nr. 227/2015 sau instituite de autoritatea publică locală astfel cum este prevăzut de art. 493 alin. (7) din Codul fiscal : „(7) *Limitele amenzilor prevăzute la alin. (3) şi (4) se actualizează prin hotărâre a consiliilor locale conform procedurii stabilite la art. 491*”.

**În ce privește influența indexării la principalele taxe și impozite locale**

În urma centralizării simulărilor efectuate după aplicarea indexării la nivelurile valorilor impozabile cu indicele prețurilor de consum comunicat pentru anul 2024, ( Rata Inflatiei 2024 =5,6% ), simulări care au fost efectuate pe baza de date a Direcției Impozite și Taxe Locale în ziua de 28.02.2025, impactul asupra veniturilor din principalele impozite si taxe locale (impozit pe clădiri, impozit pe tern intravilan, impozit pe teren extravilan și impozit asupra mijloacelor de transport) este de : **+ 2.762 milioane lei** .

+ 2,76

 milioane lei

În perioada 2017-2024 evoluția ratei inflatiei este următoarea :

Alcătuirea sumelor în urma simulării aplicării indexării este următoarea :

Un alt aspect de menționat ar fi acela că potrivit modificării aduse Codului Fiscal prin Legea nr.296/2020**, în cazul mijloacelor de transport cu sarcina maximă autorizată mai mare de 12 tone** impozitul a fost indexat nu cu rata inflației ci în funcţie de rata de schimb a monedei euro în **vigoare în prima zi lucrătoare a lunii octombrie** a fiecărui an şi publicată în Jurnalul Uniunii Europene şi de nivelurile minime prevăzute în  [Directiva 1999/62/CE](http://www.legisplus.ro/Eurolegis/eurolegisIE/cautare/index1.jsp?intralegis_id=74017) de aplicare la vehiculele grele de marfă pentru utilizarea anumitor infrastructuri.

II. Modificarea nivelurilor unor taxe din categoria alte taxe locale și taxe speciale

Legiuitorul oferă posibilitatea de a stabilii nivelurile anumitor taxe și impozite care se fac venit la bugetul local .

Totodată față de nivelurile care în anumite situații sunt stabilite direct de către legiuitor prin Codul Fiscal , autoritățile deliberative ale administrației publice locale au posibilitea de a stabilii cote adiționale care să majoreze aceste niveluri cu până la 50%.

Anumite taxe utilizate de către Direcția Arhitect Șef , Serviciul Coordonare Instituții Subordonate , Comunicare , Cultură și Sport sau de către Compartimentul Control Comercial au fost reașezate pe baza propunerilor transmise pentru elaborarea proiectului de hotărâre privind valorile impozabile, impozitele și taxele locale și alte taxe asimilate acestora precum și amenzile aplicabile în municipiul Satu Mare, în anul 2026 .

1. Introducerea unor taxe speciale noi la propunerea Directiei de Evidență a Persoanelor a municipiului Satu Mare precum și a Serviciului de Comunicare și Coordonare Instituții subordonate.

Aceste taxe speciale noi sunt :

1. Taxa specială pentru transcrierea certificatelor de stare civilă emise de către autoritățile străine, respectiv alte solicitări privind înscrierea mențiunilor, dacă solicitantul (titular, reprezentant legal sau persoană îndreptățită) nu are domiciliul sau reședința în municipiul Satu Mare, respectiv cabinetul de avocatură nu are sediul sau punct de lucru în municipiul Satu Mare.

2. În situația în care titularul actului nu este născut, căsătorit sau decedat în municipiul Satu Mare, respectiv solicitantul (titular, reprezentant legal sau persoană îndreptățită) nu are domiciliul sau reședința în municipiul Satu Mare, respectiv cabinetul de avocatură nu are sediul sau punct de lucru în municipiul Satu Mare.

Taxă specială se aplică pentru solicitarea eliberării în regim de urgență a următoarelor documente:

- certificate de stare civilă (naștere, căsătorie, deces) în locul celor pierdute, sustrase, distruse, deteriorate, înfoliate sau la preschimbarea acestora;

- extrase multilingve ale actelor de stare civilă (naștere, căsătorie, deces).

3. Taxă ședință foto în imobilul Casa Meșteșugarilor .

Taxele speciale au fost cuprinse în proiectul de hotărâre pe baza rapoartelor de specialitate întocmite prin care aceste taxe se justifică .

Analizând toate prevederile sale proiectul de hotărîre se înaintează Consiliului Local al Muncipiului Satu Mare, cu propunere de aprobare.

|  |  |
| --- | --- |
| **Șef Serviciu** **Impunere Constatare Control**ec. Sorin CRIȘAN | **Șef Serviciu****Evidența Veniturilor, Urmărire****și Executare Silită**Jr. Mirel DAN |
| **Director executiv**ec. Vasile-Claudiu TINCU |